	[image: image1.jpg]



	  Република Србија

   МИНИСТАРСТВО ЗАШТИТЕ ЖИВОТНЕ СРЕДИНЕ
  Сектор за надзор и предострожност у животној средини

  Инспекција за заштиту животне средине 
	септембар 2018.




ВОДИЧ ЗА ПРИМЕНУ КОНТРОЛНЕ ЛИСТЕ: 
КОМУНАЛНЕ ОТПАДНЕ ВОДЕ
1. Контролна листа је сачињена према следећим прописима:
- Закон о водама („Службени гласник РС“, број 30/10 од 07.05.2010.год., број 93/12 од 28.09.2012.год., број 101/16 од 16.12.2016.године);
-  Уредба о граничним вредностима приоритетних и приоритетних хазардних супстанци које загађују површинске воде и роковима за њихово достизање („Службени гласник РС“, број 24/14);

- Уредба о граничним вредностима емисије загађујућих материја у воде и роковима за њихово достизање („Службени гласник РС“, број 67/11, број 48/12 и број 01/16 од 06.01.2016.године);
- Уредба о граничним вредностима емисије загађујућих материја у површинским и подземним водама и седименту и роковима за њихово достизање („Службени гласник РС“, број 50/12);

- Правилник о начину и условима за мерење количине и испитивање квалитета отпадних вода и садржини извештаја о извршеним мерењима („Службени гласник РС“, број 33/16 од 01.04.2016.године);
- Закон о заштити животне средине („Службени гласник РС“, број 135/04, број 36/09, број 43/11-одлука уставног суда, број 14/16);

- Правилник о методологији за израду националног и локалног регистра извора загађивања, као и методологији за врсте, начине и рокове прикупљања података („Службени гласник РС“, број 91/10, број 10/13 и број 98/16).

2.  Објашњења и законски основ:
А1, А2, А3 и А4: Акциони план је прописан чланом 23. став 3. Закона о заштити животне средине; као и чланом 98. став 3. Закона о водама и чланом 19. Уредбе о граничним вредностима емисије загађујућих материја у воде и роковима за њихово достизање, која је донета према овом закону. 
Извештај о спровођењу акционог плана се доставља министарству сваке три године од његовог доношења, према члану 19. уредбе.

Б2: Значење израза за еквивалент становника је дат у члану 3. став 1. тачка 62) Закона. Добија се из укупног БПК5 (биохемијска потрошња кисеоника). Податак о броју еквивалент становника садржан је у техничкој документацији произвођача постројења и извођача радова његовог постављања.

Б3 и Б4: Обавезе из члана 99. став 2. Закона о водама. 
Б5: Прописано је чланом 98. став 2. Закона о водама. Редован рад постројења се може проверити увидом у евиденцију о раду и у електронски систем за праћење параметара рада постројења; док се посредно може проверити када се количине сировина из рачуна о куповини упореде са прорачунатим утрошком наведеним у главном технолошком пројекту постројења.  
В1, В2, В3: Обавезе из члана 99. став 1. Закона о водама. Мерење количина отпадних вода је прописано члановима 6. и 7. Правилника о начину и условима за мерење количине и испитивање квалитета отпадних вода и садржини извештаја о извршеним мерењима. 
Минималан број мерења количине отпадних вода у календарској години је прописан чланом 4. став 4. и Прилогом 2. овог правилника.
Мерење количине се врши преко овлашћеног лица према члану 4. став 1. овог правилника, односно преко мерача са сертификатом према члану 9. став 2. овог правилника. 

Г1 и Г2: Прописано је чланом 99. став 1., односно став 2. Закона о водама а учесталост мерења је прописана чланом 4. став 4. и Прилогом 2. Правилника о начину и условима за мерење количине и испитивање квалитета отпадних вода и садржини известаја о извршеним мерењима. Испитивање врши овлашћено лице према члану 4. став 1. овог правилника.
Г3: Прописано је члановима 93. и 98. став 2. Закона о водама и Уредбом о граничним вредностима емисије загађујућих материја у воде и роковима за њихово достизање. Граничне вредности емисије за случај када постоји постројење за пречишћавање су дате у члану 13. уредбе. Граничне вредности емисије за случај када не постоји постројење за пречишћавање су дате водној дозволи, према члану 14. уредбе.

Потребно је проверити да ли су у извештају овлашћеног лица примењене правилне ГВЕ вредности и упоредити их са резултатима мерења. 
Г4: Забрањено је чланом 97. Закона о водама. Увидом у Безбденосни лист и у технички лист хемијских сировина се може проверити да ли се у производњи користе и испуштају хемикалије које садрже хазардне супстанце из Уредбе о граничним вредностима приоритетних и приоритетних хазардних супстанци које загађују површинске воде и роковима за њихово достизање.
Г5: Садржај извештаја је прописан чланом 21. Правилника о начину и условима за мерење количине и испитивање квалитета отпадних вода и садржини извештаја о извршеним мерењима. Подаци из питања су такође прописани стандардом СРПС ИСО 17025 према којем су акредитована сва лица која врше мерење. У случају оваквих недостатака у извештају, инспектор може да наложи допуну извештаја и може да обавести Акредитационо тело Србије ради одлучивања о укидању акредитације.

Г6: Одредбе члана 10. став 2. и члана 12. Правилника о начину и условима за мерење количине и испитивање квалитета отпадних вода и садржини извештаја о извршеним мерењима.
Д1: Обавеза из члана 99. Закона о водама.
Д2 и Д3: Обавеза доставе Обрасца 3-Емисије у воде је прописана чланом 75. став 5. Закона  о заштити животне средине и чланом 8. и Прилогом 1. Правилника о методологији за израду националног и локалног регистра извора загађивања, као и методологији за врсте, начине и рокове прикупљања података, који прописује рок за доставу 31. март. 

Обавеза достављања података за Национални регистар извора заађивања постоји за постројења са капацитетом за више од 100 000 еквивалент становника, док за мања постројења не постоји обавеза достављања ни за национални нити за локални регистар.

Увидом на интернет страни Агенције за заштиту животне средине http://www.sepa.gov.rs/DostavljanjePodataka/Default.aspx се може проверити која јавна комунална предузећа нису доставила податке за Национални регистар извора загађивања и за колико испуста нису достављени.

